**Ford Fiesta 1.0 EcoBoost sai Women’s World Car of the Year -palkinnon**

* Ford on saanut vuoden 2013 Women’s World Car of the Year -palkinnon Fiesta 1.0 EcoBoostilla; Fiesta palkittiin myös Economy Car -kategoriassa
* Naisista koostunut tuomaristo nimesi uuden Fiestan voittajaksi, taakse jäivät Porsche Boxster S, Audi Allroad ja Range Rover. Tuomaristo ylisti Fiestan taloudellisuutta ja huippuluokan ulkomuotoa ja tuntua
* Tuomariston kriteereihin kuuluivat turvallisuus, rahalla saatava vastine, ulkonäkö, säilytystilat, lapsiystävällisyys, ajamisen helppous, väri, seksikkyys ja ympäristöjalanjälki

**Helsinki 29.11.2013** – Ford Motor Companylle luovutettiin tänään vuoden 2013 Women’s World Car of the Year -palkinto, jonka se sai Fiesta 1.0 EcoBoostilla.

Fiesta 1.0 EcoBoost veti pisimmän korren joukosta, johon kuuluivat myös Audi Allroad, Range Rover ja Porsche Boxster S. Auto sai myös 2013 Women’s World Car of the Year Economy Car -palkinnon. Tuomaristo ylisti Fiestan taloudellisuutta ja huippuluokan ulkomuotoa ja tuntua.

Tyylikäs uusi Fiesta on nopeasti vakiinnuttanut asemansa myyntimenestyksenä niin Euroopassa kuin muualla maailmassakin luoden uuden laadullisen vertailukohdan kokoluokkaansa dynaamisella ulkomuodollaan ja ergonomiaa ja mukavuutta huokuvilla sisätiloillaan.\* Fordin 1.0-litrainen EcoBoost -moottori valittiin vuoden moottoriksi vuosina 2012 ja 2013. Fiesta 1.0 EcoBoostiin saa nykyisin Fordin kuusivaihteisen PowerShift-automaattivaihteiston.

“Uuden Fiestan menestys sekä nyt saadun palkinnon että myyntimenestyksen osalta on saavutettu autolla, joka on linjakkaamman näköinen, taloudellisempi ja entistä hauskempi ajaa, miksi se vetoaakin asiakkaisiin kaikkialla maailmalla”, kertoo Barb Samardzich (chief operating officer, Ford of Europe).

18 naisautotoimittajasta koostunut tuomaristo perusti päätöksensä seuraaviin kriteereihin: turvallisuus, rahalle saatu vastine, ulkonäkö, säilytystilat, lapsiystävällisyys, ajamisen helppous, väri, seksikkyys ja ympäristöjalanjälki. Palkinnot luovutti Sandy Myhre (Chief Executive Officer, Women's World Car of the Year) Kölnissä pidetyissä juhlallisuuksissa.

“Oli alusta asti selvää, että uusi Fiesta 1.0 EcoBoost vetosi tuomariston naisiin, olivatpa he mistä päin maailmaa tahansa”, Myhre kertoo. “Naisilla on merkittävä, mutta usein aliarvioitu rooli auton ostossa. Fiestan suorastaan ylellinen ulkomuoto ja tuntu, taloudellisuus ja suorituskyky ovat vain muutamia niistä ominaisuuksista, joita monet naisautoilijat arvostavat.”

Uusi Fiesta on saanut täydet [viisi tähteä](http://www.youtube.com/watch?v=eWkeZp9qQDc) Euro NCAP:n törmäystesteissä. Autossa on [Ford SYNC -yhteydenpitojärjestelmä hätäaputoiminnolla](http://www.youtube.com/watch?v=iZ4MbwXZdT8), joka ottaa yhteyden paikalliseen hätäkeskukseen automaattisesti kolaritilanteessa. [Active City Stop](http://www.youtube.com/watch?v=3sv7fshptVM) -törmäyksenestojärjestelmä puolestaan auttaa välttämään hitaassa nopeudessa tapahtuvia peräänajoja.

# # #

\* Fiesta oli Euroopan myydyin pikkuauto tammi-syyskuussa 2013 JATO Dynamicsin tilastojen mukaan ja globaalisti myydyin pieni auto vuoden ensimmäisellä puoliskolla Polkin ensirekisteröintitilastojen mukaan.

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 180 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

[rsalin1@ford.com](mailto:rsalin1@ford.com)